**termeniI principali („Termenii”)**

*privind contractul de mandat între Holde Agri Invest S.A. și Directorul General care va fi numit de către Consiliul de Administrație în conformitate cu prevederile Actului Constitutiv („****Contractul de Mandat****”)*

|  |  |
| --- | --- |
| **Părți** | 1. Holde Agri Invest S.A. („**Societatea**”); 2. [●] („**Directorul General**”),   (fiecare în mod individual „**Partea**”, iar în mod colectiv, „**Părțile**”). |
| * 1. Atribuții de bază | * + 1. Pe durata mandatului, Directorul General va avea următoarele atribuții generale, exercitate cu respectarea competențelor exclusive rezervate de lege și de Actul Constitutiv către adunarea generală a acționarilor (“**AGA**”) și către Consiliul de Administrație:        1. stabilirea măsurilor necesare implementării și concretizării direcțiilor principale de activitate și de dezvoltare ale Societății, astfel cum au fost acestea aprobate de Consiliul de Administrație;        2. pregătirea bugetului și a planului de afaceri anual și prezentării acestora către Consiliul de Administrație în vederea înaintării către AGOA ;        3. pregătirea documentației suport pentru raportul anual de activitate prezentat în AGOA de către Consiliul de Administrație;        4. asigurarea execuției bugetare și implementarea planului de afaceri, precum și a hotărârilor AGA privind organizarea și derularea activității Societății;        5. informarea Consiliului de Administrație privind starea de insolvență a Societății;        6. îndeplinirea altor atribuții de conducere /delegate de către Consiliul de Administrație;        7. reprezentarea Societății, cu puteri depline, în raporturile acesteia cu terții, cu excepția situațiilor care reclamă ca Directorul General să angajeze Societatea numai împreună cu un alt Director sau cu un anumit Director, precum și a situațiilor în care Directorul General poate angaja Societatea doar cu aprobarea Consiliului de Administrație;;        8. participarea la ședințele Consiliului de Administrație;        9. conducerea executivă / managementul Societății organizatoric și operațional;        10. selecția și angajarea personalului Societății, stabilirea modelelor / structurilor organizatorice și funcționare, schemelor de personal, fluxurilor de activități și fișelor de personal, inclusiv, după caz, orice modificări, restructurări, concedieri etc;        11. externalizarea de activități și/sau contractarea de servicii și prestații vizând activități sau nevoi ale Societății;        12. pregătirea, negocierea, semnarea / încheierea, executarea, modificare și încetarea de contracte în numele și pe seama Societății;        13. dacă este cazul, coordonarea atribuțiilor exercitate de ceilalți Directori;        14. îndeplinirea obligațiilor derivând din și asigurarea respectării Actului Constitutiv, a hotărârilor AGA, a hotărârilor Consiliului de Administrație și a oricăror alte reglementări, politici sau coduri de conduită aplicabile Societății;        15. luarea măsurilor rezonabile și necesare pentru a asigura respectarea de către acesta și de către Societate a oricăror legi, regulamente și statute aplicabile, inclusiv a prevederilor aplicabile cuprinse în legislația pieței de capital; și        16. întocmirea cu promptitudine a rapoartelor legate de activitatea Societății cu privire la chestiunile și la datele stabilite în mod rezonabil de Consiliul de Administrație, de orice cod de conduită, politică sau manual de proceduri emise de Societate (astfel cum sunt modificate la diferite intervale de timp) și de orice alte reglementări, politici sau coduri de conduită aplicabile.     2. Prin Contractul de Mandat se pot stabili și alte atribuții specifice Directorului General.     3. Directorul General are dreptul de a subdelega parte din drepturile și competențele sale de administrare, inclusiv cele de reprezentare a Societății altor persoane, indiferent dacă respectivele persoane sunt salariați ai Societății sau terțe persoane, după cum va considera util și oportun. |
| * 1. Remunerație | * + 1. Directorul General va fi plătit cu o remunerație lunară fixă având o valoare netă cuprinsă între 7.000 – 15.000 RON.     2. Orice remunerație și stimulente variabile pe termen scurt și pe termen lung (cum ar fi bonusurile legate de obiectivele de performanță individuale și/sau cele ale Societății, inclusiv cele aprobate prin programe de alocare de acțiuni de tip „stock option plan”) se vor adăuga la remunerația de bază fixă în conformitate cu politica de remunerare a Societății. |
| * 1. Durata | * + 1. Durata Contractului de Mandat va fi egală cu primul mandat al Directorului General, respectiv patru (4) ani de la data numirii sale potrivit Actului Constitutiv. |
| * 1. Conflicte de interese | * + 1. Implicarea Directorului General în pregătirea și derularea oricăror emisiuni de acțiuni sau majorări de capital ale Societății, indiferent dacă acestea se derulează prin emisiuni publice sau plasamente private, nu constituie conflict de interese și nu va fi considerată împotriva intereselor Societății chiar dacă Directorul General va participa / contribui în cadrul emisiunilor sau plasamentelor amintite, prin conversia unor creanțe proprii față de Societate sau altfel.     2. De asemenea, nu constituie conflict de interese, deținerea de către Directorul General, pe durata Mandatului, a următoarelor posibile poziții / calități:        1. administrator al Societății;        2. administrator, director sau salariat al unor societăți afiliate Societății (societăți controlate sau care controlează, direct sau indirect, Societatea);        3. acționar, administrator, director sau salariat al unor societăți ce activează în alte domenii decât cel în care activează Societatea sau care, deși activează în același domeniu, nu sunt concurente ale Societății, precum și derularea de către Directorul General de activități sau prestarea de servicii pentru respectivele societăți, acționari sau reprezentanți ai acestora;        4. cu acordul prealabil în scris al Consiliului de Administrație, acționar, administrator, director sau salariat al unor societăți care sunt concurente ale Societății sau derularea de către Directorul General de activități sau prestarea de servicii către respectivele societăți (deținerea de pachete minoritare de acțiuni mai mici de 5% în capitalul social al oricăror societăți listate pe piețele de capital care sunt concurente cu Societatea nu este supusă acordului Consiliului de Administrație și nu îl pune pe Directorul General în conflict cu interesele Societății);        5. cu acordul prealabil în scris al Consiliului de Administrație, deținerea de pachete minoritare de acțiuni egale cu sau care depășesc 5% din capitalul social al oricăror societăți listate pe piețele de capital care sunt concurente cu Societatea; și/sau        6. membru al organelor de conducere, execuție, supraveghere sau control, reprezentant, salariat sau având orice altă funcție sau calitate în orice entitate sau organism care activează în alte domenii decât cel al Societății sau care, deși activează în același domeniu, nu sunt concurente ale Societății, cu excepția cazurilor în care legea ar interzice cumularea unei asemenea calități sau funcții cu cea de director în cadrul Societății. |
| * 1. Cheltuieli și facilități | * + 1. Directorul General va avea dreptul să folosească un laptop, un telefon mobil și orice alte obiecte necesare acestuia pentru îndeplinirea Mandatului său în conformitate cu prevederile prezentului Contract.     2. Societatea va rambursa (sau va asigura că vor fi rambursate) toate cheltuielile rezonabile suportate în totalitate, în mod corespunzător și necesar de Administrator pe parcursul Mandatului său, sub rezerva prezentării chitanțelor, facturilor sau altor documente justificative corespunzătoare.     3. Directorul General va respecta politicile Societății privind cheltuielile astfel cum sunt comunicate acestuia la diferite intervale de timp, precum și cu respectarea bugetului de cheltuieli aprobat de către AGA (orice cheltuieli efectuate cu nerespectarea celor de mai sus fiind aprobate în mod prealabil de către AGA). |
| * 1. Proprietate intelectuală | * + 1. Directorul General va oferi Societății detalii scrise complete ale tuturor lucrărilor care încorporează Drepturi de Proprietate Intelectuală, elaborate în totalitate sau parțial de către acesta, în orice moment pe parcursul Mandatului și care au legătură cu activitatea Societății. Directorul General recunoaște că toate Drepturile de Proprietate Intelectuală care există (sau care pot exista în viitor) asupra tuturor acestor lucrări vor fi dobândite exclusiv de către Societate, în mod automat, la crearea lor. Directorul General se obligă prin prezenta să semneze imediat toate documentele și să întocmească toate actele care, în opinia Societății, pot fi necesare pentru a da efect prezentei clauze. Refuzul de a îndeplini obligația din prezenta va da dreptul Societății să obțină acoperirea tuturor prejudiciilor suferite de Societate ca urmare a unui astfel de refuz. |
| * 1. Absența unei relații de muncă | * + 1. Pentru evitarea oricărui dubiu, Contractul de Mandat nu este un contract de muncă și nu are ca scop crearea vreunei relații de muncă. |
| * 1. Răspunderea Directorului General | * + 1. Răspunderea Directorului General poate fi angajată în cazul nerespectării de către acesta a dispozițiilor legale, ale Actului Constitutiv, ale Contractului de Mandat și ale hotărârilor adoptate de organele societare ale Societății. |
| * 1. Încetarea Contractului de Mandat | * + 1. Contractul de Mandat va înceta de drept, fără notificare și fără îndeplinirea vreunei alte formalități, în oricare dintre următoarele cazuri:        1. Directorul General este revocat din această funcție de către CA, de la data adoptării hotărârii de revocare;        2. Directorul General este revocat din această funcție de către CA ca urmare a unei fraude a Directorului General împotriva Societății, caz în care revocarea produce efecte începând cu data la care hotărârea CA de revocare a Directorul General este primită de acesta;        3. Inițierea acțiunii în răspundere împotriva Directorului General, de la data înregistrării acțiunii în răspundere la instanța competentă și primirea acesteia de către Directorul General;        4. Ajungerea Mandatului la termen, de la data încetării Mandatului;        5. Renunțarea de către Directorul General la Mandat, după expirarea perioadei de 90 de zile de notificare după înregistrarea declarației de renunțare la sediul Societății;        6. Renunțarea de către Directorul General la Mandat ca urmare a unei întârzieri în plata Remunerației Fixe, mai mari de 6 luni, de la data înregistrării declarației de renunțare la sediul Societății.     2. Contractul de Mandat poate înceta prin acordul Părților printr-un act scris care va stabili și data de la care Contractul de Mandat încetează.     3. În cazurile de încetare a Mandatului, Directorul General va putea fi îndreptățit la drepturile derivând din Remunerația Variabilă doar în conformitate cu prevederile Planului SOP.     4. În cazurile de încetare a Mandatului prevăzute la Clauzele 9.1.1 și 9.1.6, în termen de cel mult 5 zile lucrătoare de la data încetării Mandatului, Societatea va plăti Directorului General o compensație reprezentând Remunerația Fixă X 12. |
| * 1. Clauze specifice în Contractul de Mandat | * + 1. Contractul de Mandat va conține clauze referitoare la (i) desfășurarea și supravegherea activității Directorului General, incompatibilități si interdicții (ii) garanțiile Directorului General, (iii) informații confidențiale, (iv) răspunderea Directorului General. |
| * 1. Legea aplicabilă și jurisdicția | * + 1. Contractul de Mandat și orice litigiu sau pretenție care rezultă din sau în legătură cu acesta sau cu obiectul ori formarea acestuia (inclusiv disputele sau pretențiile necontractuale) vor fi guvernate de și interpretate în conformitate cu legile din România.     2. Fiecare Parte este de acord în mod irevocabil că instanțele din București vor avea competența exclusivă de a soluționa orice litigiu sau pretenție care rezultă din sau este în legătură cu, Contractul de Mandat sau obiectul ori formarea acestuia (inclusiv disputele sau pretențiile necontractuale). |